# د ۲۰۲۴ کال لپاره په ابتداییه ښوونځي کې نوم لیکنه



د ښوونځي پیل د ماشومانو، والدینو او پالونکو لپاره یو په زړه پوري وخت دی. موږ غواړو چې ستاسو لپاره د نوم لیکنې پروسه څومره چې امکان ولري اسانه کړو.

په ویکتوریا کې، ستاسو ماشوم حق لري چې د سیمي نوماند شوي ښوونځي ته (ستاسو د سیمي ښوونځي) د *ښوونځي او روزني د تعدیل قانون ۲۰۰۶* پر اساس ولاړ شي.

تاسو کولی شئ یوه ښوونځي ته چې سیمه ییز ښوونځی نه وي غوښتنلیک واستوئ. ښوونځي به ستاسو غوښتنلیک د شاملیدو د پالیسي پر اساس په پام کې ونیسي. د شاملیدو پالیسۍ په اړه د نورو مالوماتو لپاره، [په ښوونځي کې د نوم لیکنې](https://www.vic.gov.au/how-choose-school-and-enrol) ویبپاڼه وګورئ.

### د بنسټ لپاره په ټول ایالت کي نوې مهالویش (چمتووالی)

د ابتداییه ښوونځي لومړي کال ته بنسټ یا چمتووالې ویل کیږي. موږ د ویکتوریا ټولو دولتي ابتدایي ښوونځیو لپاره د نوم لیکنې نوی مهالویش خپور کړی دی (۳ پاڼه وګورئ). د مهالویش موخه دا ده چې تاسو سره مرسته وکړي چې پوه شئ چې کله او څنګه خپل ماشوم د ۲۰۲۴ ښوونیز کال لپاره په بنسټ کې شامل کړئ.

**څه وخت باید خپل ماشوم د لومړني ښوونځي په لومړي کال کې شامل کړم؟**

ستاسو ماشوم باید د اپریل ۳۰ پورې په هغه کال کې چې دوی ښوونځی پیل کړي ۵ کلن وي.

ښوونځي د هغو ماشومانو لپاره اجباري دی چې عمر يي ۶ کاله شي.

د ۲۰۲۴ ښوونیز کال لپاره د ویکتوریا په دولتي ابتدایي ښوونځي کې د خپل ماشوم د نوملیکنې لپاره، د ۲۰۲۳ کال د جولای تر ۲۸ جولای پورې ښوونځي ته د نوم لیکنې غوښتنلیک وسپاري.

### زه څنګه خپل ماشوم د ابتدایي ښوونځي په لومړي کال کې شامل کړم؟

دا ګامونه واخلي تر څو خپل ماشوم د ابتدایي ښوونځي په لومړي کال کې شامل کړئ.

1. د خپل ښوونځي موندلو ویب پاڼه کې خپل سیمه ییز ښوونځی ومومئ (لاندې وګورئ).
2. د ښوونځي د علمي سفر یا د ښوونځي په اړه د نورو مالوماتو د ترلاسه کولو لپاره د حکومتي ابتداییه ښوونځي سره اړیکه او وخت ونیسي.
3. د بنسټ (چمتووالي) د شاملیدلو مالوماتي بستې د [شاملیدلو د بنسټ (چمتووالي)](https://www.vic.gov.au/enrolling-foundation-prep) داونلوډ کړئ، (د ۲۰۲۳ کال د اپریل له ۲۴ څخه شتون لري).
4. د ۲۰۲۳ کال د جولای ۲۸ د جمعې تر ورځې پورې د بنسټ لپاره د نوم لیکني غوښتنلیک وسپارئ.
5. تاسو ته به ۲۰۲۳ کال د اګسټ 11د جمعې ورځې پورې ستاسو د غوښتنلیک د پایلي خبر درکړل شي. که تاسو ته د شاملیدو وړاندیز تر لاسه کړئ، تاسو باید د ۲۰۲۳ کال د اګسټ ۲۵ د جمعې ورځې پورې دا وړاندیز ومنئ.
6. د ۲۰۲۳ کال د ۴ دورې په موده کې د نوم لیکنې مالوماتو او لیږد غونډو کې برخه واخلئ.
7. ستاسو ماشوم به د ۲۰۲۴ کال د جنورۍ په ۳۰ د سه شنبې په ورځ څخه به د بنسټ پیل کړي.

### زه څرنګه خپل سیمه ییز ښوونځی ومومم؟

خپل سیمه ییز ښوونځی د Find my School ویبپاڼه کې د لاندي ګامونو سره ومومئ.

1. په خپل براوزر کې [findmyschool.vic.gov.au](http://www.findmyschool.vic.gov.au/) ولیکئ.
2. خپله دایمي پته د 'Enter your address to get started' لاندې ولیکئ.
3. تر ‘Enrolment year’ لاندې ۲۰۲۴ انتخاب کړئ. یادونه: ۲۰۲۴ د ښوونځي ځونونه به د ۱ دورې د ۲۰۲۳ په اخرو کي شتون ولري.
4. د 'School type' لاندي ابتدایي غوره کړئ.

دا نقشه به ستاسو پته، ستاسو سیمه ییز ښوونځی او په کیڼ اړخ کې د ښوونځي لپاره د اړیکو جزئیات وښيي. که تاسو لاندې سکرول وکړي، دا به تاسو ته ستاسو پتې ته نږدې پنځه ښوونځي هم وښيي.

تاسو کولي شي د 'Search for School' لاندې د ښوونځي نوم هم وپلټئ.

### ایا زما ماشوم کولي شي دولتي ابتداییه ښوونځي ته غوښتنلیک واستوئ، چې زما سیمه ییز ښوونځی نه دی؟

هو، تاسو کولی شئ د خپل سیمه ییز ښوونځي پرته نورو ښوونځیو ته غوښتنلیک واستوئ. ښوونځي به ستاسو غوښتنلیک د شاملیدلو د پالیسي پر بنسټ او د شته ځاي سره سم په پام کې ونیسي. تاسو کولی شئ پدې اړه مالومات چې څرنګه غوښتنلیکونو ته په [ښوونځي کې د نوم لیکنې](https://www.vic.gov.au/how-choose-school-and-enrol) لومړیتوب ورکول کیږي په ویبپاڼه کې ومومئ.

**که چېرې زه یو لیک ترلاسه کړم چې زما د نوم لیکنې غوښتنلیک ناکام وو نو څه شی به رامنځته شي؟**

تاسو باید په بل ښوونځي کې د خپل ماشوم د شاملولو غوښتنه وکړئ. ستاسو د ماشوم لپاره د دوی په سیمه ییز ښوونځي کې د ځای شتون تضمیني دی. ستاسو د ماشوم سیمه ییز ښوونځی د دوی د دایمي استوګنې پتې پر بنسټ ټاکل کیږي. زما [ښوونځي ومونده](https://www.findmyschool.vic.gov.au/) ته مراجعه وکړئ تر څو ستاسو د ماشوم سیمه ییز ښوونځی ومومئ. په [ښوونځې کې د شاملېدلو](https://www.vic.gov.au/how-choose-school-and-enrol) پاڼه ستاسو د ماشوم د پتې په تاییدولو کې د دوي د شاملیدلو لپاره ستاسو سره مرسته کولی شي.

تاسو کولی شئ د استیناف (اپیل) غوښتنه هم وکړئ. د [شاملیدلو بنسټ (چمتووالي)](https://www.vic.gov.au/enrolling-foundation-prep) پاڼه د شامیلیدلو د پریکړې د استیناف غوښتنې د پروسي په اړه مالومات لري.

### که چېرې زه د شاملیدلو مهالویش له لاسه ورکړم نو څه به رامنځته شي؟

تاسو کولی شئ د ۲۰۲۳ د ۲ دورې څخه په هر وخت کي د ۲۰۲۴ ښوونیز کال لپاره د خپل ماشوم د شاملیدلو غوښتنلیک بنسټ ته واستوئ.

په داسې حال کې چې ستاسو څخه غوښتل شوي وو، چې د شاملیدلو غوښتنلیک د ۲۰۲۳ کال د جولای تر ۲۸ د جمعې ورځې پورې وسپارئ، له دې نېټې وروسته به غوښتنلیکونه لاهم د هغو کورنیو څخه منل کیږي چې د شاملیدلو مهالویش يي له لاسه ورکړی وي، دایمي استوګنځي ته ځي یا ویکتوریا ته نوي راغلي وي.

د ۲۰۲۳ کال د جولای ۲۸ نېټې وروسته سپارل شوي د شاملیدلو غوښتنلیکونه به د وزارت د پالیسۍ پر اساس د ښوونځي لخوا پروسس شي څرنګه چي دوی ترلاسه شوي دي.

### په ابتداییه ښوونځي کې د نوم لیکنې په اړه نور مالومات چیرته ترلاسه کولی شم؟

تاسو کولی شئ د بنسټ د نوم لیکني پروسې په اړه نور مالومات د خپل سیمه ییز ابتداییه ښوونځي څخه وغواړئ.

د ۲۰۲۳ کال د 2 دورې په پیل کي تاسو کولی شئ د بنسټ د نوم لیکنې پروسې په اړه د مالوماتو بسته د ابتدایي ښوونځي ویب یا په [بنسټ کې د شاملیدلو (چمتووالي)](https://www.vic.gov.au/enrolling-foundation-prep) پاڼي کې هم ومومئ.

که تاسو د مالوماتو بستې په ژباړولو کې مرستې ته اړتیا لرئ، مهرباني وکړئ د مرستې لپاره د خپل ابتدایي ښوونځي سره خبرې وکړئ.

### زه د مرستې لپاره له چا سره اړیکه ونیسم؟

د لیږد د همغږي کوونکي، د شاملیدلو کار کوونکي یا د ابتداییه ښوونځي مدیر چي تاسو ورته غوښتنلیک استول غواړئ چې د هرې پوښتني په اړه چې تاسو د شاملیدلو پروسې په اړه لرئ مرسته کولی شي.

### ګټور لینکونه

مهرباني وکړئ لاندې ځینې ګټور لینکونه ومومئ چې کیدای شي ستاسو لپاره ګټور وي ځکه چې ستاسو ماشوم په ۲۰۲۴ کې ابتدايي ښوونځي پیل کوي:

زما ښوونځی ومومئ – [findmyschool.vic.gov.au](http://www.findmyschool.vic.gov.au/)

د ښوونځیو د زونونو په اړه مالومات – [vic.gov.au/school-zones](http://www.vic.gov.au/school-zones)

په بنسټ کې شاملیدل (چمتووالی) – [vic.gov.au/enrolling-foundation-prep](https://www.vic.gov.au/enrolling-foundation-prep)

په ښوونځي کې شاملیدل – [vic.gov.au/how-choose-school-and-enrol](https://www.vic.gov.au/how-choose-school-and-enrol)

معلولیت او ټولشموله روزنه – [vic.gov.au/disability-and-inclusive-education](https://www.vic.gov.au/disability-and-inclusive-education)

سیمه ییزې دفتري اړیکې – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# د ۲۴-۲۰۲۳ لپاره مهالویش

|  |  |
| --- | --- |
| **د ۲۰۲۳ نېټې** | **فعالیت** |
|
| ۲ دوره: د ۲۰۲۳ کال د اپریل ۲۴، دوشنبې – د ۲۰۲۳ کال د جون ۲۳ د جمعې ورځې پورې | |
| د ۲۰۲۳ کال ۱ او ۲ دورې | د ابتدايي ښوونځي د علمي سفر، مالوماتي ناستې او نور فعالیتونه د کورنیو لپاره ترسره کوي چي د ۲۰۲۴ لپاره د خپل ماشوم لپاره د شاملیدلو بنسټ (چمتووالي) په لټه کې دي. |
| د ۲۰۲۳ کال د ۲ دورې په پیل کې | د ښوونځي زونونه د ۲۰۲۴ ښوونیز کال په پیل کې د [findmyschool.vic.gov.au](http://www.findmyschool.vic.gov.au/) پتې له لارې انلاین کیږي.  والدین/پالونکي کولي شي [findmyschool.vic.gov.au](http://www.findmyschool.vic.gov.au/) پتې له لارې په ۲۰۲۴ کال کې خپل غوره شوي سیمه ییز ښوونځي ته مراجعه وکړي.  د شاملیدلو د مالوماتو بسته والدینو/پالونکیو ته د دانلودلوو لپاره په[(Enrolling in Foundation (Prep](https://www.vic.gov.au/enrolling-foundation-prep) کې شتون لري. |
| د ۱ اووني، ۲ دورې ۲۰۲۳ څخه | کیدای شي د ابتداییه ښوونځي د شاملیدلو د مالوماتو بسته د اړوندو کورنیو او د دوي ښوونځي ټولني ته وویشي. |
| د ۱ اووني، ۲ دوري، ۲۰۲۳ څخه | **د شاملیدلو غوښتنلیکونه پرانیستي دي** - والدین/پالونکي کولی شي خپل تکمیل شوي د شاملیدلو غوښتنلیکونه د حکومتي ابتداییه ښوونځي ته له دغي نېټې وسپاري. |
| ۳ دوره: دوشنبه ۱۰ جولايي ۲۰۲۳ - جمعه ۱۵ سپتمبر ۲۰۲۳ | |
| تر جمعي ۲۸ جولايي ۲۰۲۳ | **د شاملیدلو د غوښتنلیکونو د سپارلو نیټه** - والدینو/پالونکيو دې خپل مکمل د شاملیدلو غوښتنلیکونه حکومتي ابتداییه ښوونځي ته وسپاري. |
| د ۲۰۲۳ کال د اګسټ ۱۱ د جمعې ورځې پورې | ابتداییه ښوونځی والدینو/پالونکيو ته په لیکنه خبر ورکوي د بنسټ (چمتووالي) د شاملیدلو پریکړه د وزارت د شاملیدلو د پالیسي پر بنسټ وي. دا کیداي شي د منلو یو لیک، یا د یوه ناکامه غوښتني لیک وي چې شاملېدل تایید کړي.  والدینو/پالونکيو ته چي د یوه ناکامه غوښتني لیک استول شوي وي، کولي شي یو د نه شاملیدلو استناف غوښتنه په خپل غوره شوي ښوونځي کې وکړي. |
| د ۲۰۲۳ کال د اګسټ ۲۵ د جمعې ورځ | والدینو/پالونکیو ته د منلو لیک استول د دوي د ماشوم د شاملیدلو تر دي نیټې پورې. |
| د ۲۰۲۳ کال د اګسټ ۲۵ د جمعې ورځ | **د**  والدینو/پالونکیو لپاره وروستۍ نېټه چي د یوې لیکلې استناف غوښتنې د خپل غوره ښوونځي ته وسپاري. |
| د ۲۰۲۳ کال د سپټمبر ۱۵ د جمعې په ورځ | ابنداییه ښوونځی ټولو والدین/پالونکي ته په لیکې بڼه تر دې نېټې پورې د دوي د نه شاملیدلو د استناف غوښتنې د پایلې په اړه خبر ورکوي. |
| ترم ۴: دوشنبه ۲ اکتوبر ۲۰۲۳ - چهارشنبه ۲۰ دسمبر ۲۰۲۳ | |
| د ۴ ترم، ۲۰۲۳ په موده کې | ابتداییه ښوونځي به د لیږد ناستې ولري |
| د 2023 کال د اکټوبر 20، د جمعې ورځ | **د پاي نیټه** د والدینو/پالونکیو لپاره چې یو لیکل شوې استناف غوښتنې د ساحي دایریکتر ته وسپاري، چیرې چې دوی د خپل غوره کړي ښوونځی سره د ناشاملیدلو له امله پاتې راغلي دي. |
| تر جمعي ۱۷ نومبر ۲۰۲۳ | سیمې د دې نیټې پورې د سیمه ییز رییس د نه ځای پرځای کولو استیناف غوښتنې پایلې په اړه په لیکلي ډول ټولو والدینو / سرپرستانو ته خبر ورکوي. دا یوازې هغه غوښتنلیکونه دي چې د ۲۰۲۳ کال د اکټوبر تر ۲۰ نېټې، جمعې ورځې پورې دوی ته رسیدلي دي. |